यूएस ओपन : मुरे बाहिरिए, सेरेना तेस्रो चरणमा
बेलायतका एन्डी मुरे शुक्रबार दोस्रो चरणमा पराजित हुँदै यूएस ओपनबाट बाहिरिएका छन् । उनलाई फेलिक्स एगर एलिसिमले ६–२, ६–३ र ६–४ ले पराजित गरे । लामो समयपछि ग्रान्ड स्लाम खेलिरहेका मुरेले आफ्नो स्वभाविक लयमा देखिएनन् ।
न्युयोर्क — बेलायतका एन्डी मुरे शुक्रबार दोस्रो चरणमा पराजित हुँदै यूएस ओपनबाट बाहिरिएका छन् । उनलाई फेलिक्स एगर एलिसिमले ६–२, ६–३ र ६–४ ले पराजित गरे । लामो समयपछि ग्रान्ड स्लाम खेलिरहेका मुरेले आफ्नो स्वभाविक लयमा देखिएनन् ।डोमिनिक थिएमलाई भने यस्तो कुनै समस्या भएन र उनले भारतका सुमित नागपाललाई सजिलै ६–३, ६–३ र ६–२ ले हराए । अस्ट्रियाका शीर्ष वरीयताका थिएमले आफ्नो २७ औं जन्मदिन मनाउने क्रममा यो जित निकालेका हुन् ।महिलातर्फ सेरेना विलियम्स अर्को सहज जितसँगै तेस्रो चरण पुगेका छिन् । उनले रुसकी मारुगरिता कासपरयनलाई ६–२ र ६–४ ले हराइन् । अमेरिकाकी ३८ वर्षीय सेरेना कीर्तिमान बराबरी हुने २४ औं ग्रान्ड स्लाम जित्ने उद्देश्यमा छिन् ।दुई पल्टका ग्रान्ड स्लाम विजेता गारबिन मुगुरुजा भने भाग्यमानी रहिनन् र स्भेटलाना पिरोन्कोभासँग ७–५ र ६–३ ले पराजित रहिन् । यस्तै नवौं वरीयताकी जोहना कोन्टे पनि सोरना क्रिस्टीसँग २–६ ७–६ र ६–४ ले पराजित भइन् । 